खरनाल
खरनाल राजस्थान के नागौर जिले में एक गाँव है। यह तेजाजी का जन्मस्थान है। यह नागौर - जोधपुर राजमार्ग पर नागौर से १६ किलोमीटर की दूरी पर स्थित है। खरनाल गाँव को अतीत में कई बार छोड़ दिया गया था और वर्तमान में यह प्राचीन गाँव के उत्तर-पश्चिम में १ मील की दूरी पर स्थित है। तेजाजी को लोक-देवता माना जाता है और सभी समुदायों द्वारा पूरे राजस्थान तथा मध्य प्रदेश के मालवा में पूजा की जाती है। उनका जन्म भाद्रपद शुक्ल दशमी को वर्ष १०७४ में, धोलिया गोत्र के जाटों के परिवार में हुआ था। उनके पिता, खरनाल के एक प्रमुख जाट ताहरजी थे। उनकी माता का नाम रामकंवरी था। माना जाता है कि नाग-देवता के आशीर्वाद से माता रामकंवरी को पुत्र तेज की प्राप्ति हुई थी। इनकी पत्नी का नाम पेमल था |[उद्धरण चाहिए]